LT Europos Sąjungos oficialusis leidinys C 124/1

2009 FINANSINIŲ METŲ BIUDŽETO IR FINANSŲ VALDYMO ATASKAITA

2010/C 124/01

TURINYS

2009 finansinių metų biudžeto ir finansų valdymo ataskaita

1. Įvadas

2. Bendra 2009 m. biudžeto vykdymo apžvalga

3. 2009 m. biudžeto vykdymas pagal skyrius

Priedai – 2009 finansinių metų biudžeto vykdymo lentelės

I priedas 2009 m. atlikti biudžetiniai perkėlimai

II priedas 2009 m. pajamų vykdymo palyginimas su 2008 m. pagal skyrius

III priedas Biudžeto pajamų vykdymas pagal antraštines dalis

IV priedas 2009 m. asignavimų vykdymo palyginimas su 2008 m. pagal skyrius

V priedas Biudžeto asignavimų vykdymas pagal antraštines dalis

VI priedas 2009 m. asignavimų vykdymo detalės – 1 ir 4 lentelės

2009 finansinių metų biudžeto ir finansų valdymo ataskaita

Europos Sąjungos Teisingumo Teismas

1. ĮVADAS

Šioje ataskaitoje, kuri pagal Finansinio reglamento 122 straipsnį ir Įgyvendinimo nuostatų 185 straipsnį pateikiama kartu su 2009 m. Europos Sąjungos Teisingumo Teismo finansine atskaitomybe, be kita ko, aprašomas asignavimų panaudojimas. Joje taip pat pateikiama apibendrinta informacija apie asignavimų perkėlimą iš vienų biudžeto punktų į kitus 2009 finansiniais metais.

Šios ataskaitos 2 skyriuje bendrai aprašomas biudžeto vykdymas 2009 m., o 3 skyriuje detaliau nagrinėjamas biudžeto eilučių kitimas pagal skyrius. Galiausiai prieduose pateikiamos skaičių lentelės, susijusios su biudžeto vykdymu 2009 metais.

Kiek tai susiję su teismine veikla, siūloma susipažinti su 2009 m. Europos Sąjungos Teisingumo Teismo metiniu pranešimu Curia tinklalapyje (http://curia.europa.eu), kuriame pateikiama detali informacija apie Teisingumo Teismo, Bendrojo Teismo ir Tarnautojų teismo veiklą ir visa statistika.

2. BENDRA 2009 M. BIUDŽETO VYKDYMO APŽVALGA

2.1. Pajamos

2009 finansiniais metais buvo prognozuojamos 38 338 000 eurų Europos Sąjungos Teisingumo Teismo pajamos.

Kaip matyti iš 1 lentelės, 2009 finansiniais metais realiai jų gauta 40 712 090 eurų, tad prognozė viršyta 6,19 % (1).

1 lentelė

Prognozuojamos ir gautos pajamos

(eurais) Pavadinimas 2009 m. pajamų prognozė 2009 m. faktinė padėtis % nuo visos sumos 4. Pajamos iš su institucijomis susijusių asmenų ir kitų Bendrijos institucijų 38 198 000,00 39 716 317,26 97,55 5. Administracinės institucijos veiklos pajamos 130 000,00 995 772,29 2,45 9. Įvairios pajamos 10 000,00 0,00 0 Iš viso 38 338 000,00 40 712 089,55 100,00 % 100 % 106,19 %

Pažymėtina, kad 4 antraštinės dalies pajamos-nustatytos gautinos pajamos (iš esmės pajamos iš narių ir darbuotojų darbo užmokesčio, išskaičiuotos kaip mokesčiai ir socialinės įmokos) sudaro labai didelę visų pajamų procentinę dalį (97,55 %), o 5 ir 9 antraštinių dalių pajamos (iš esmės iš leidinių pardavimo, draudimo išmokų, išmokų už telekomunikaciją ir finansinių produktų) sudaro tik mažiau kaip 2,45 % visos sumos.

II ir III prieduose pateikiama papildomos skaičių informacijos apie pajamų srautų visumą (pajamos-perkeltos pajamos, pajamos-nustatytos gautinos pajamos ir pajamos-gautos pajamos).

Konstatuotina, kad gautos pajamos (40 695 081 euras) sudaro 99,96 % nustatytų gautinų pajamų 2009 m. (99,88 % 2008 m.).

Kiek tai susiję su pajamomis iš perkeltų pajamų iš praėjusių finansinių metų, toliau 2 lentelėje rodoma, kad 5 antraštinės dalies pajamos, kaip finansinių metų pajamų atveju, sudaro didžiausią pajamų dalį iš 2009 m. perkeltų pajamų (79,43 %). Pagal 4 antraštinę dalį likusios gautinos sumos iš esmės atitinka sumas, gautas iš nacionalinių pensijų fondų pervedant pensijas.

2 lentelė

Pajamos iš perkeltų pajamų

(eurais) Pavadinimas Iš 2008 m. į 2009 m. perkeltos sumos Pajamos iš perkeltų sumų % nuo visos sumos 4. Pajamos iš su institucijomis susijusių asmenų ir kitų Bendrijos institucijų 49 387,01 8 453,26 20,57 5. Administracinės institucijos veiklos pajamos 33 244,39 32 650,28 79,43 9. Įvairios pajamos 0,00 0,00 0,00 Iš viso 82 631,40 41 103,54 100,00 % 100 % 49,74 %

2.2. Išlaidos

2.2.1. Finansinių metų asignavimai

Europos Sąjungos Teisingumo Teismo biudžete 2009 finansiniams metams buvo įrašyti 314 954 433 eurai asignavimų.

Kaip matyti toliau iš 3 lentelės, 2009 finansinių metų biudžeto vykdymas sudaro 311 345 642,44 euro ir atspindi didelę galutinių asignavimų panaudojimo normą – 98,85 %; matyti, kad asignavimų panaudojimas gerėja, palyginti su 2008 m. (98,74 %).

Taip pat pastebėtina, kad, kaip ir ankstesniais metais, maždaug trys ketvirtadaliai Europos Sąjungos Teisingumo Teismo įvykdyto biudžeto tenka personalo išlaidoms (1 antraštinės dalies išlaidos).

3 lentelė

Finansinių metų įsipareigojamieji asignavimai

(eurais) Pavadinimas 2009 finansinių metų asignavimai 2009 finansinių metų įsipareigojimai % nuo visos sumos 1. Su institucija susiję asmenys 232 698 820,00 229 708 402,19 73,78 2. Pastatai, baldai, įranga ir įvairios veiklos išlaidos 82 215 613,00 81 605 809,16 26,21 3. Institucijos specialių funkcijų vykdymo išlaidos 40 000,00 31 431,09 0,01 10. Kitos išlaidos 0,00 0,00 — Iš viso 314 954 433,00 311 345 642,44 100,00 % 100 % 98,85 %

IV, V ir VI prieduose pateikta detali papildoma skaitinė informacija dėl asignavimų panaudojimo 2009 finansiniais metais (palyginti su 2008 m., bendra įvykdymo norma ir įvykdymo norma pagal biudžeto eilutes).

2.2.2. Perkelti asignavimai

Toliau 4 lentelėje parodyta, kad panaudota labai didelė dalis (86,30 %) iš 2008 finansinių metų į 2009 finansinius metus perkeltų asignavimų, kurių iš viso buvo 14 617 407,12 euro.

4 lentelė

Perkeltų asignavimų panaudojimas

(eurais) Pavadinimas Iš 2008 m. į 2009 m. perkelti asignavimai Perkeltų asignavimų mokėjimas Panaikinta 1. Su institucija susiję asmenys 3 700 338,19 2 828 230,26 872 107,93 2. Pastatai, baldai, įranga ir įvairios veiklos išlaidos 10 917 026,93 9 787 148,26 1 129 878,67 3. Institucijos specialių funkcijų vykdymo išlaidos 42,00 0,00 42,00 10. Kitos išlaidos 0,00 0,00 0,00 Iš viso 14 617 407,12 12 615 378,52 2 002 028,60 % 100 % 86,30 % 13,70 %

V ir VI prieduose pateikta detali papildoma skaitinė informacija dėl iš 2008 finansinių metų į 2009 finansinius metus perkeltų asignavimų panaudojimo (bendra įvykdymo norma ir įvykdymo norma pagal biudžeto eilutes).

2.2.3. Asignavimai, atitinkantys naudojamas pajamas

Reikia pažymėti, kad pagal Finansinio reglamento 18 straipsnį kai kurios pajamos gali būti naudojamos specialioms išlaidoms finansuoti. Taigi šios naudojamos pajamos yra papildomi asignavimai, kuriuos gali naudoti institucija.

Toliau 5 lentelėje detaliai pagal skyrius nurodomos naudojamų pajamų, perkeltų iš vienų finansinių metų į kitus, sumos, taip pat per finansinius metus nustatytos ir surinktos naudojamos pajamos.

5 lentelė

Naudojamų sumų panaudojimas

(eurais) Pavadinimas Iš 2008 m. į 2009 m. perkeltos naudojamos pajamos (1) 2009 m. naudojamos pajamos (2) 2009 m. mokėjimai (3) Iš 2009 m. į 2010 m. perkeltos naudojamos pajamos (4) = (1) + (2) – (3) 1. Su institucija susiję asmenys 338 269,24 182 035,41 392 823,42 127 481,23 2. Pastatai, baldai, įranga ir įvairios veiklos išlaidos 1 307 261,00 784 271,43 1 062 188,25 1 029 344,18 3. Institucijos specialių funkcijų vykdymo išlaidos 3 985,25 3 050,00 0,00 7 035,25 10. Kitos išlaidos 0,00 0,00 0,00 0,00 Iš viso 1 649 515,49 969 356,84 1 455 011,67 1 163 860,66

Kaip matyti iš 5 lentelės 2009 finansiniais metais nustatytų naudojamų pajamų asignavimai sudaro 969 356 eurus, iš kurių daugiau nei 86 % sumos atitinka šiuos elementus:

— atlyginimų ir (arba) išmokų, gautų iš draudimo dėl ligos ar nelaimingo atsitikimo, grąžinimas (122 078 eurai),

— išlaidų, susijusių su pastatų ploto suteikimu kitoms institucijoms, grąžinimas (219 263 eurai),

— telefono ar pašto išlaidų grąžinimas (123 837 eurai),

— Teisingumo Teismo publikacijų, pavyzdžiui, teismo rinkinių, pardavimas (371 409 eurai).

2.2.4. Asignavimų perkėlimas

2009 finansiniais metais Europos Sąjungos Teisingumo Teismas pagal Finansinio reglamento 22 ir 24 straipsnių nuostatas atliko 25 biudžetinius perkėlimus, kurie iš viso sudaro 9 345 304 eurų sumą, t. y. mažesnę nei tokių pačių perkėlimų suma 2008 m. (10 931 540 eurų).

Pagal Finansinio reglamento 22 straipsnio 2 dalies ir 24 straipsnio 2, 3 ir 4 dalių nuostatas apie 9 asignavimų perkėlimus buvo pranešta biudžeto valdymo institucijai. Šie perkėlimai iš viso sudaro 7 948 000 eurų (8 695 500 eurų 2008 m.) ir atitinka apie 85 % per šiuos finansinius metus atliktų perkėlimų sumos. Kaip ir 2008 m., didžioji šių perkėlimų dalis (apie 5 mln. eurų) leido padidinti Teisingumo Teismo pastatų renovacijos ir plėtros projekto išankstinius mokėjimus tam, kad būtų sumažintos būsimos biudžeto išlaidos, susijusios su išperkamosios nuomos sutartimi, sudaryta su Liuksemburgo institucijomis.

Be to, buvo atlikta 16 perkėlimų tarp straipsnių, apie kuriuos, kaip numatyta Finansinio reglamento 22 straipsnio 4 dalyje, biudžeto valdymo institucijai nebuvo pranešta, kurie siekia iš viso 1 397 304 eurus (2 236 040 eurų 2008 m.) ir sudaro 15 % per šiuos finansinius metus atliktų perkėlimų sumos.

I priede pateiktos visų šių asignavimų perkėlimo ir atitinkamų biudžeto eilučių detalės.

3. 2009 M. BIUDŽETO VYKDYMAS PAGAL SKYRIUS

3.1. 1 ANTRAŠTINĖ DALIS – Su institucija susiję asmenys

Kaip matyti iš 6 lentelės, 2009 finansiniais metais 1 antraštinei daliai galutinai paskirta 232 698 820 eurų, ir tai sudaro beveik 74 % viso Europos Sąjungos Teisingumo Teismo biudžeto. Panaudoti asignavimai sudarė 229 708 402,19 euro, tai yra panaudota labai didelė dalis – 98,71 % (98,46 % 2008 m.).

6 lentelė

Finansinių metų asignavimų panaudojimas

(eurais) 1 antraštinė dalis 2009 finansinių metų asignavimai 2009 finansinių metų įsipareigojimai % nuo panaudotos sumos 10. Institucijos nariai 29 967 000,00 29 104 251,06 97,12 12. Pareigūnai ir laikinieji tarnautojai 183 069 520,00 181 156 824,21 98,96 14. Kiti darbuotojai ir išorinės paslaugos 14 952 300,00 14 879 938,92 99,52 16. Kitos išlaidos, susijusios su asmenimis, susijusiais su institucija 4 710 000,00 4 567 388,00 96,97 Iš viso 232 698 820,00 229 708 402,19 98,71

3.1.1 10 skyrius – Institucijos nariai

Iš galutinių šio skyriaus asignavimų, t. y. 29 967 000 eurų sumos buvo panaudota 29 104 251 euras, t. y. 97,12 % (97,60 % 2008 m.).

Reikia pažymėti, kad daugiausia asignavimų, kurių buvo prašoma 2009 finansiniais metais 10 skyriui, buvo apskaičiuojama remiantis atlyginimų padidinimu ir kitomis susijusiomis išlaidomis 3,3 % 2009 m. sausio 1 d., o 2008 m. gruodžio mėn. nustatytas faktinis padidinimas sudarė tik 3 %. Taip pat atlyginimų padidinimo norma 2009 m. liepos 1 d. buvo 3,2 %, o 2009 m. gruodžio mėn. pabaigoje Taryba nusprendė, kad ši atlyginimų padidinimo norma bus tik 1,85 %. Šie du skirtumai (0,3 % už 12 mėnesių atlyginimus ir 1,35 % už 6 mėnesius) leido sutaupyti asignavimų, palyginti su pradinėmis prognozėmis.

Taip pat buvo konstatuotos sutaupytos lėšos ir kituose biudžeto punktuose, susijusiuose su personalo išlaidomis dėl trijų teismų narių sudėties atnaujinimo (laikinosios išmokos, su pareigų ėjimo pradžia, perkėlimu ir išėjimu iš tarnybos susijusios teisės). Tokių skirtumų atsirado dėl įprasto biudžeto rengimo proceso, kuris reikalauja, jog būtų labai anksti ir su atsarga numatomas narių sudėties atnaujinimas (beveik 1,5 metų prieš atnaujinimą), nors realiai narių sudėtis atnaujinama remiantis valstybių narių ir teismų narių individualiais sprendimais.

Taigi kai kurias sumas buvo galima perkelti iš 10 skyriaus asignavimų į kitus biudžeto skyrius, ir šie perkėlimai nurodyti I priede. Be padidėjimo 14 skyriaus 1406 punkte „Išorės paslaugos kalbų srityje“ (0,35 mln. eurų), asignavimai visų pirma buvo perkelti į 2 antraštinės dalies 20 skyriaus 2001 punktą „Išperkamoji nuoma“ (1,6 mln. eurų) (žr. komentarus dėl 20 skyriaus „Pastatai ir papildomos išlaidos“ asignavimų).

3.1.2. 12 skyrius – Pareigūnai ir laikinieji tarnautojai

Iš galutinių šio skyriaus asignavimų, t. y. 183 069 520 eurų sumos, buvo panaudota 181 156 824 eurai, t. y. panaudojimo norma buvo labai didelė bei sudarė 98,96 % ir buvo šiek tiek didesnė nei 2008 m. (98,72 %).

Šie geri rezultatai yra labai aktyvios visų Teisingumo Teismo tarnybų įdarbinimo politikos pasekmė. 2004 m. plėtrai skirta įdarbinimo norma yra labai teigiama, o skirta EUR 2 plėtrai – gana padrąsinanti. Įskaitant su plėtra nesusijusias darbo vietas, 2009 m. gruodžio 31 d. darbo vietų užimtumo norma buvo 98 %; tai labai didelis skaičius, jei atsižvelgiama į įprastą personalo rotaciją institucijoje turimoms darbo vietoms užimti (1 931 pareigybė).

Daugiausia neįvykdytų 12 skyriaus asignavimų galima paaiškinti tuo, kad atitinkamiems darbo užmokesčio ir susijusių išlaidų punktams 2009 finansiniams metams prašomi asignavimai buvo skaičiuojami remiantis darbo užmokesčio padidėjimu 3,3 %, nors 2008 m. gruodį nustatytas faktinis padidinimas sudarė 3 %. Taip pat darbo užmokesčio padidėjimo norma, numatyta 2009 m. liepos 1 d., buvo 3,2 %, o 2009 m. gruodžio pabaigoje Taryba nusprendė ją apriboti 1,85 %. Šie du skirtumai (0,3 % nuo darbo užmokesčio už 12 mėnesių ir 1,35 % už 6 mėnesius) leido sutaupyti asignavimų, palyginti su pradinėmis prognozėmis.

Reikia pabrėžti, kad nustatytas perteklius yra palyginti mažas, jei atsižvelgsime į bendrą 12 skyriaus dydį (apie 60 % viso Teisingumo Teismo biudžeto) ir biudžeto prognozavimo sunkumus, nes planuojama beveik 12 mėnesių anksčiau, naudojant kai kuriuos neišvengiamai preliminarius prognozės parametrus (darbo užmokesčio augimo tempas, infliacijos dydis, personalo įdarbinimo ar rotacijos tempai ir pan.). Teisingumo Teismo pastarųjų metų nuolatinės pastangos (prognozės kokybės ir metinio biudžeto valdymo prasme) leido sumažinti nustatytą perteklių, ir 2009 m. ši tendencija pasitvirtino.

Taigi buvo galima perkelti asignavimų iš 12 skyriaus į kitus biudžeto skyrius, ir tai nurodyta I priede. Daugiausia šių asignavimų buvo perkelta į 20 skyriaus 2001 punktą „Išperkamoji nuoma“ (3,15 mln. eurų), o mažiausiai į 2 antraštinės dalies 21 skyriaus 2102 punktą „Išorės paslaugos naudojant, kuriant ir prižiūrint programinę įrangą bei sistemas“ (0,53 mln. eurų) (atitinkami paaiškinimai pateikti toliau, atskiruose atitinkamo biudžeto skyriuose).

3.1.3. 14 skyrius – Kiti darbuotojai ir išorės paslaugos

Bendrai iš galutinių šio skyriaus asignavimų, t. y. 14 952 300 eurų sumos, buvo panaudota 14 879 939 eurai, t. y. įvykdymo norma sudaro beveik 100 % ir yra kur kas geresnė nei 2008 m. (97 %).

14 skyriaus galutiniai asignavimai beveik visi sukoncentruoti dviejuose biudžeto punktuose. Beveik trečdalio asignavimų (kalbama apie 1400 punktą „Kiti darbuotojai“) įvykdymo norma vis dar yra labai didelė (98,64 %, 2008 m. – 99,73 %). Dviejų trečdalių asignavimų (kalbama apie 1406 punktą „Išorės paslaugos kalbų srityje“) įvykdymo norma siekia 100 %; tai aiškus pagerėjimas, palyginti su 2008 m. (96,98 %).

Minėtame punkte, kuris apima tiek vertimo raštu, tiek žodžiu išorės paslaugas, asignavimų įvykdymo normos padidėjimą galima paaiškinti būtinybe stengtis susitvarkyti su padidėjusiu darbo krūviu, nes turimo vidaus personalo kalbų srityje (teisininkai-lingvistai ir vertėjai žodžiu) nepakanka.

Konstatuotina, kad, nepaisant Teisingumo Teismo pastaraisiais metais priimtų organizacinių priemonių, skirtų riboti vertimo raštu poreikius, šio darbo krūvis 2009 m. padidėjo 6,7 %, todėl išorės pagalba pasidarė reikalingesnė. Tai paaiškina poreikį padidinti laisvai samdomų vertėjų raštu paslaugoms skirtus asignavimus 350 000 eurų suma, perkeliant šią sumą iš 10 skyriaus.

3.1.4. 16 skyrius – Kitos su institucija susijusių asmenų išlaidos

Iš galutinių šio skyriaus asignavimų, t. y. 4 710 000 eurų sumos, buvo panaudoti 4 567 388 eurai, t. y. panaudojimo norma sudarė 96,97 % (2008 m. – 98,5 %).

Du šio skyriaus punktai apima beveik 78 % galutinių asignavimų. Kalbama apie 1612 punktą „Tolesnis mokymas“, kurio įvykdymo norma yra 97,40 % (2008 m. – 97,8 %), ir 1654 punktą „Vaikų užimtumo centras ir darželiai“, kurio įvykdymo norma, kaip ir praėjusiais metais, sudaro 100 %.

3.2. 2 ANTRAŠTINĖ DALIS – Pastatai, baldai, įranga ir įvairios veiklos išlaidos

Kaip matyti iš 7 lentelės, 2009 finansiniais metais 2 antraštinei daliai galutinai paskirta 82 215 613 eurų, ir tai sudaro šiek tiek daugiau nei ketvirtadalį viso Europos Sąjungos Teisingumo Teismo biudžeto. Panaudoti asignavimai sudarė 81 605 809 eurus, tai yra panaudota beveik 100 %, kaip ir 2008 metais.

7 lentelė

Finansinių metų asignavimų panaudojimas

(eurais) 2 antraštinė dalis 2009 finansinių metų asignavimai 2009 finansinių metų įsipareigojimai % nuo visos sumos 20. Pastatai ir papildomos išlaidos 59 732 500,00 59 710 997,33 99,96 21. Informatika, įranga ir baldai: pirkimas, nuoma ir priežiūra 15 868 113,00 15 636 608,20 98,54 23. Einamosios administravimo išlaidos 2 335 500,00 2 059 426,98 88,18 25. Susirinkimai ir konferencijos 796 500,00 743 014,77 93,28 27. Informacija: įsigijimas, archyvavimas, gamyba ir platinimas 3 483 000,00 3 455 761,88 99,22 Iš viso 82 215 613,00 81 605 809,16 99,26

3.2.1. 20 skyrius – Pastatai ir papildomos išlaidos

Iš šio skyriaus galutinių asignavimų, t. y. 59 732 500 eurų sumos, buvo panaudoti 59 710 997 eurai, t. y. 99,96 % (2008 m. – 99,68 %).

Galutiniai 200 straipsnio „Pastatai“ ir 202 straipsnio „Su pastatais susijusios išlaidos“ asignavimai atitinkamai sudaro 73,6 % (43 980 000 eurų) ir 26,4 % (15 752 500 eurų) visų šio skyriaus asignavimų. Apskritai asignavimai labai padidėjo, palyginti su 2008 m. (+ 33 %), dėl naujųjų rūmų pastatų komplekso (apimančio senuosius atnaujintus rūmus, juos supantį žiedą, du aukštus bokštus ir senuosius bei naujuosius pastatus jungiančią galeriją) užbaigimo ir atidavimo naudotis.

Kalbant apie 200 straipsnį „Pastatai“, 2000 punkto „Nuoma“ išlaidos sudaro 10 542 297 eurus (įvykdymo norma 100 %) ir atitinka keturių pastatų (Allegro, Geos, T pastato ir T bis pastato), kurie yra būtini atsižvelgiant į poreikius ir į tai, kad negalima naudotis senaisiais pastatais: A, B ir C priestatais, kurie yra atnaujinami tam, kad atitiktų įvairias po jų statybos įsigaliojusias (nuo 1986 m. iki 1993 m.) nacionalines nuostatas, nuomą.

Savo ruožtu 2001 punkto „Išperkamoji nuoma“ išlaidos sudaro beveik 32 mln. eurų (įvykdymo norma 100 %); tai reiškia, kad jos labai padidėjo, palyginti su 2008 m. (+ 51 %, 21 mln. eurų). Iš tiesų 2008 m. panaudoti asignavimai buvo skirti tik iš dalies iš anksto apmokėti, laukiant, kol bus baigti naujųjų rūmų statybos darbai, o 2009 m. asignavimai skirti padengti naujiems išperkamosios nuomos mokesčiams (apskaičiuotiems pagal 2007 m. birželio 13 d. su Liuksemburgo institucijomis pasirašytą sutartį), kurie tapo mokėtini, nes 2008 m. pabaigoje naujųjų rūmų pastatų kompleksas buvo atiduotas naudoti. Pažymėtina, kad dėl gero finansų valdymo ir to, kas jau minėta, biudžeto 10 ir 12 skyrių asignavimų likutis galėjo būti panaudotas papildomiems išankstiniams mokėjimams 2007 m. ir 2008 metais. Tokia operacija puikiai atitinka abiejų biudžeto valdymo institucijų Bendrijos institucijų nekilnojamojo turto projektams nustatytas gaires, siekiant kuo labiau riboti būsimą šių projektų poveikį biudžetui.

Kalbant apie 202 straipsnio „Su pastatais susijusios išlaidos“ išlaidas, pastebėtina, kad iš esmės tai yra valymo ir priežiūros, energijos suvartojimo bei pastatų apsaugos ir stebėjimo išlaidos, būtinos, kad gerai funkcionuotų Teisingumo Teismo pastatai, kurios sudarė 15 748 248 eurus (panaudojimo norma 100 %). Svarbus šių išlaidų padidėjimas (+ 50 %) tiesiogiai susijęs su naujųjų rūmų pastatų komplekso eksploatacijos pradžia. Pažymėtina, kad pradiniai asignavimai turėjo būti sustiprinti (perskirstant asignavimus 20 skyriaus viduje), atsižvelgiant į realias eksploatacijos pradžios sąlygas, palyginti su 2009 m. biudžeto asignavimų prognozėmis, padarytomis 2008 m. vasario mėnesį.

3.2.2. 21 skyrius – Informatika, įranga ir baldai

Iš galutinių šio skyriaus asignavimų, t. y. 15 868 113 eurų sumos, buvo panaudoti 15 636 608 eurai, t. y. 98,54 % (2008 m. – 99,74 %).

Daugiausia 21 skyriaus galutinių asignavimų (88 %) buvo susiję su išlaidomis, skirtomis informatikai ir baldams.

Priešingai nei 20 skyriuje, 21 skyriuje pastebimas didelis išlaidų sumažėjimas (22,50 %, palyginti su 2008 m.). Iš tiesų 2008 m. dalis asignavimų buvo skirta investicijoms į informatikos priemones (būtent telefono ryšiui instaliuoti ir žiniasklaidos duomenims) ir baldus, reikalingus pradėti naudoti naujųjų rūmų pastatų kompleksą.

Kalbant apie 210 straipsnį „Įrenginiai, eksploatavimo išlaidos ir paslaugos, susijusios su informatika ir telekomunikacijomis“, pažymėtina, kad turimi resursai, kaip ir praėjusiais metais, buvo panaudoti įprastam materialinės bazės atnaujinimui, esamų sistemų aptarnavimui, einamosioms priežiūros operacijoms ir naujų informacinių projektų plėtojimui teisminėje ir administravimo srityje.

Šiuo atveju 2102 punktas „Išorės paslaugos naudojant, kuriant ir prižiūrint programinę įrangą bei sistemas“ turėjo būti papildytas 535 000 eurų (iš 12 skyriaus); tai leido išspręsti laikinas informatikų įdarbinimo problemas pasinaudojant išorės rangovų paslaugomis, kad būtų laikomasi 2009 m. darbo programoje numatytų prioritetų.

Kalbant apie 212 straipsnį „Baldai“, pažymėtina, kad paskirti asignavimai buvo panaudoti 100 %. Šie asignavimai, kaip numatyta, buvo skirti papildomiems baldams pirkti bei daliai baldų (įsigytų daugiau kaip prieš penkiolika metų) atnaujinti.

3.2.3. 23 skyrius – Einamosios administravimo išlaidos

Iš galutinių šio skyriaus asignavimų, t. y. 2 335 500 eurų sumos, buvo panaudoti 2 059 427 eurai, t. y. 88,18 % (2008 m. – 99,18 %).

23 skyriuje pastebimas didelis išlaidų sumažėjimas (23,50 %, palyginti su 2008 m.), kuris paaiškinamas tuo, kad dalis 2008 m. asignavimų (1,2 mln. eurų) buvo skirti svarbiam narių ir personalo perkėlimui į naujus 2008 m. pabaigoje pradėtus naudoti pastatus.

2009 finansiniais metais daugiau nei 78 % šio skyriaus asignavimų skirti dviejoms išlaidų rūšims:

— 230 straipsnio „Kanceliarinės prekės, raštinės reikmenys ir spausdinimo medžiagos“ išlaidoms, kurios sudarė 988 425 eurus (panaudojimo norma 80,85 %, o 2008 m. – 99,85 %),

— ir 236 straipsnio „Pašto išlaidos“ išlaidoms, kurios sudarė 577 530 eurų (panaudojimo norma 95,22 %, o 2008 m. – 99,92 %).

Šiuose dviejuose straipsniuose pastebima nemažai sutaupytų asignavimų, ir tai paaiškinama, be kita ko, institucijos pastangomis elektroninių dokumentų mainų srityje.

Galiausiai su 238 straipsniu „Kitos administracinės veiklos išlaidos“ susijusios išlaidos, apimančios persikėlimo išlaidas, labai sumažėjo, palyginti su 2008 m. (63 %), dėl anksčiau nurodytų priežasčių. Tačiau reikėjo papildomų 132 000 eurų (iš 20 skyriaus) tam tikram perkėlimui (personalo ir archyvų), kurio nebuvo galima atlikti 2008 m. dėl tam tikrų suplanuotų darbų.

3.2.4. 25 skyrius – Susirinkimai ir konferencijos

Iš galutinių šio skyriaus asignavimų, t. y. 796 500 eurų sumos, buvo panaudota 743 015 eurų, t. y. 93,28 % (2008 m. – 96,71 %).

Didžioji šių asignavimų dalis skirta išlaidoms, susijusioms su Teisingumo Teismo protokoline veikla bei vizitais į instituciją.

2009 metais protokolinėje veikloje pažymėtini trys svarbūs įvykiai:

— Simpoziumas „Pamąstymai apie prejudicinio sprendimo priėmimo procedūrą“ ir susitikimas su Europos Sąjungos valstybių narių konstitucinių ir aukščiausių teismų pirmininkais kovo 30 ir 31 dienomis;

— Koliokviumas „20-metis 2020-ųjų perspektyvoje“ Pirmosios instancijos teismo įsteigimo 20-ųjų metinių proga rugsėjo 25 dieną;

— Iškilmingas posėdis dalies Teisingumo Teismo atnaujinimo ir naujų Pirmosios instancijos teismo bei Tarnautojų teismo narių pareigų ėjimo pradžios proga spalio 6 dieną.

Vizitų į Teisingumo Teismą organizavimas atitinka siekį užtikrinti geresnį informacijos apie Europos Sąjungos teisminę instituciją ir teismo praktiką teikimą teisės praktikams ir studentams. Organizuodamas susitikimus su nacionaliniais teisėjais (susitikimai ir seminarai) Teisingumo Teismas ir toliau siekia tikslo, viena vertus, supažindinti nacionalinius teisėjus su institucijos veikla, prašymo priimti prejudicinį sprendimą sistema ir Europos Sąjungos teisės praktika ir, kita vertus, siūlo teisėjams „forumą“, kuris leidžia jiems susitikti. 2009 m. buvo pradėti organizuoti nauji specializuoti seminarai nacionalinių konstitucinių ir aukščiausiųjų teismų teisėjams.

Kadangi biudžeto prognozės, susijusios su šiomis dviem veiklos rūšimis, yra labiau atsitiktinės, dėl 2009 m. veiklos reikėjo perskirstyti 60 000 eurų asignavimų 25 skyriaus viduje.

3.2.5 27 skyrius – Informacija: įsigijimas, archyvavimas, gamyba ir platinimas

Iš galutinių šio skyriaus asignavimų, t. y. 3 483 000 eurų sumos buvo panaudota 3 455 762 eurai, t. y. 99,22 % (2008 m. – 99,81 %).

Šio skyriaus asignavimai skirti dviem išlaidų rūšims, visiškai susijusioms su teismine veikla:

— 272 straipsnio „Dokumentų, bibliotekos ir archyvo išlaidos“ išlaidoms, kurios sudarė 1 134 881 eurą (panaudojimo norma 97,83 %). Reikia priminti, kad visos šios išlaidos yra reali investicija į gerą trijų teismų ir institucijos tarnybų funkcionavimą;

— ir 274 straipsnio „Gamyba ir platinimas“ išlaidoms, kurios sudarė 2 320 880 eurų (panaudojimo norma 99,81 %). Šios išlaidos iš esmės skirtos viešam trijų teismų sprendimų ir išvadų paskelbimui bei praktikos rinkinių išleidimui.

3.3. 3 ANTRAŠTINĖ DALIS – Išlaidos, atsirandančios institucijai vykdant specialias užduotis

37 skyrius– Specialios kai kurių institucijų ir kai kurių subjektų išlaidos

3 antraštinės dalies galutinė biudžeto dotacija apima tik 37 skyriaus 3710 punkto „Bylinėjimosi išlaidos“ asignavimus. 2009 finansiniais metais šie asignavimai sudarė 40 000 eurų, o buvo panaudota 31 431 euras, t. y. panaudojimo norma sudarė 78,58 %.

Kalbama apie institucijai tenkančias išlaidas teikiant nemokamą teisinę pagalbą, padengiant advokatų honorarus ir kitas išlaidas. Jas prognozuoti yra sunku, nes skirtingais metais biudžeto vykdymas labai skiriasi.

3.4. 10 ANTRAŠTINĖ DALIS – Kitos išlaidos

10 0 skyrius — Laikinieji asignavimai

2009 finansiniais metais 10 antraštinei daliai biudžeto dotacija nebuvo skirta.

(1) Šis skirtumas sumažėja iki 1,5 %, jei atsižvelgsime į paskirtas pajamas, kurias galima iš naujo panaudoti ir kurios pagal biudžeto praktiką sudarant biudžeto projektą pateikiamos „p.m.“ forma, bet į jas tinkamai atsižvelgiama šiame biudžete išskaičiuojant iš atitinkamų jo punktų.

I PRIEDAS 2009 m. atlikti biudžetiniai perkėlimai pagal Finansinio reglamento 22 ir 24 straipsnių nuostatas (eurais) Perkėlimo Nr. Data Iš antraštinės dalies į antraštinę dalį Iš skyriaus į skyrių Iš straipsnio į straispnį Iš punkto į punktą Iš straipsnio/punkto Į straipsnį/punktą Perkėlimai, apie kuriuos pranešta biudžeto valdymo institucijai (pagal 22 straipsnio 2 dalies ir 24 straipsnio 2, 3 ir 4 dalių nuostatas): 1 2009 4 28 132 000 2000 Nuoma 238 Kitos administracinės veiklos išlaidos 2 2009 7 30 447 000 2001 Išperkamoji nuoma 2022 Valymas ir priežiūra 1 436 000 2001 Išperkamoji nuoma 2024 Energijos suvartojimas 72 000 2001 Išperkamoji nuoma 2026 Pastatų apsauga ir stebėjimas 14 000 2001 Išperkamoji nuoma 2028 Draudimas 84 000 2001 Išperkamoji nuoma 2029 Kitos su pastatais susijusios išlaidos 3 2009 7 30 535 000 1200 Atlyginimai ir išmokos 2102 Išorės paslaugos naudojant, kuriant ir prižiūrint programinę įrangą bei sistemas 4 2009 10 15 40 000 254 Susirinkimai, kongresai ir konferencijos 252 Priėmimų ir reprezentacinės išlaidos 20 000 256 Informacinės ir dalyvavimo viešuose renginiuose išlaidos 252 Priėmimų ir reprezentacinės išlaidos 5 2009 10 14 350 000 1002 Su pareigų ėjimo pradžia, perkėlimu ir išėjimu iš tarnybos susijusios teisės 1406 Išorės paslaugos kalbų srityje 68 000 149 Laikinieji asignavimai 1400 Kiti darbuotojai 6 2009 12 14 250 000 1200 Atlyginimai ir išmokos 2001 Išperkamoji nuoma 7 2009 12 14 750 000 102 Laikinosios išmokos 2001 Išperkamoji nuoma 8 2009 12 14 365 000 1002 Su pareigų ėjimo pradžia, perkėlimu ir išėjimu iš tarnybos susijusios teisės 2001 Išperkamoji nuoma 2 898 000 129 Laikinieji asignavimai 2001 Išperkamoji nuoma 9 2009 12 14 487 000 109 Laikinieji asignavimai Tarpinė suma 7 948 000 5 285 000 482 000 2 181 000 0 t. y. 85,05 % visų perkėlimų sumos Perkėlimai straipsniuose, apie kuriuos nepranešta biudžeto valdymo institucijai (pagal 22 straipsnio 4 dalies nuostatas): 1 2009 7 6 250 000 1200 Atlyginimai ir išmokos 1204 Su pareigų ėjimo pradžia, perkėlimu ir išėjimu iš tarnybos susijusios teisės 2 2009 9 7 197 500 2001 Išperkamoji nuoma 2007 Patalpų įrengimas 3 2009 9 28 14 000 2026 Pastatų apsauga ir stebėjimas 2028 Draudimas 4 2009 10 15 19 500 2026 Pastatų apsauga ir stebėjimas 2029 Kitos su pastatais susijusios išlaidos 5 2009 11 9 178 000 1002 Su pareigų ėjimo pradžia, perkėlimu ir išėjimu iš tarnybos susijusios teisės 1000 Atlyginimai ir išmokos 6 2009 12 2 81 000 1404 Mokymai ir personalo mainai 1400 Kiti darbuotojai 35 000 1405 Kitos išorės paslaugos 1400 Kiti darbuotojai 75 000 1406 Išorės paslaugos kalbų srityje 1400 Kiti darbuotojai 7 2009 11 9 31 025 2022 Valymas ir priežiūra 2028 Draudimas 8 2009 11 26 50 000 2000 Nuoma 2007 Patalpų įrengimas 9 2009 11 26 75 703 2000 Nuoma 2001 Išperkamoji nuoma 10 2009 11 27 129 000 1204 Su pareigų ėjimo pradžia, perkėlimu ir išėjimu iš tarnybos susijusios teisės 1200 Atlyginimai ir išmokos 11 2009 12 3 15 000 1612 Tolesnis mokymas 1610 Įvairios įdarbinimo išlaidos 12 2009 12 2 15 000 1000 Atlyginimai ir išmokos 1002 Su pareigų ėjimo pradžia, perkėlimu ir išėjimu iš tarnybos susijusios teisės 13 2009 12 14 152 000 1204 Su pareigų ėjimo pradžia, perkėlimu ir išėjimu iš tarnybos susijusios teisės 1200 Atlyginimai ir išmokos 14 2009 12 15 20 000 1404 Mokymai ir personalo mainai 1400 Kiti darbuotojai 4 589 1406 Išorės paslaugos kalbų srityje 1400 Kiti darbuotojai 15 2009 12 16 21 000 1405 Kitos išorės paslaugos 1406 Išorės paslaugos kalbų srityje 16 2009 12 16 7 987 1405 Kitos išorės paslaugos 1400 Kiti darbuotojai 26 000 1406 Išorės paslaugos kalbų srityje 1400 Kiti darbuotojai Tarpinė suma 1 397 304 0 0 0 1 397 304 t. y. 14,95 % visų perkėlimų sumos Iš viso 9 345 304 5 285 000 482 000 2 181 000 1 397 304

II PRIEDAS 2009 m. pajamų vykdymo palyginimas su 2008 m. pagal skyrius (eurais) Skyrius Pavadinimas 2009 m. nustatyti mokesčiai 2008 m. nustatyti mokesčiai Skirtumas Skirt. % 40 Įvairūs mokesčiai ir pajamos 22 569 778,44 21 613 643,09 956 135,35 4,42 % 41 Įmokos į pensijų fondus 17 146 538,82 16 031 270,75 1 115 268,07 6,96 % 4 antraštinė dalis 39 716 317,26 37 644 913,84 2 071 403,42 5,50 % 50 Kilnojamojo turto (baldų) ir nekilnojamojo turto pardavimo pajamos 396 849,61 396 469,07 380,54 0,10 % 52 Pajamos iš investicijų ar suteiktų paskolų, bankų palūkanos ir kt. 45 171,91 134 037,41 –88 865,50 –66,30 % 55 Pajamos iš paslaugų teikimo ir darbų 0,00 0,00 0,00 0,00 % 57 Kiti įnašai ir pajamos, susijusios su institucijos administracine veikla 553 750,77 553 102,52 648,25 0,12 % 58 Įvairios kompensacijos 0,00 28 888,04 –28 888,04 – 100,00 % 5 antraštinė dalis 995 772,29 1 112 497,04 – 116 724,75 – 10,49 % 90 Įvairios pajamos 0,00 28 551,00 –28 551,00 – 100,00 % 9 antraštinė dalis 0,00 28 551,00 –28 551,00 – 100,00 % Bendra suma 40 712 089,55 38 785 961,88 1 926 127,67 4,97 %

III PRIEDAS Biudžeto pajamų vykdymas pagal antraštines dalis (eurais) Antraštinė dalis Perkėlimai iš 2008 m. į 2009 m (1) Pasikeitimai per finansinius metus (2) Perkėlimas iš 2008 m. į 2009 m. po koregavimo (3) = (1) + (2) Pajamos iš perkeltų mokesčių (4) % (4) / (3) Nustatyti mokesčiai 2009 (5) Pajamos iš mokesčių, nustatytų 2009 finansiniais metais (6) % (6) / (5) Perkėlimai iš 2009 m. į 2010 m. (3) – (4) + (5) – (6) 4 49 387,01 0,00 49 387,01 8 453,26 17,12 % 39 716 317,26 39 713 202,03 99,99 % 44 048,98 5 36 181,96 –2 937,57 33 244,39 32 650,28 98,21 % 995 772,29 981 878,47 98,60 % 14 487,93 9 0,00 0,00 0,00 0,00 0 % 0,00 0,00 0,00 % 0,00 Iš viso 85 568,97 –2 937,57 82 631,40 41 103,54 49,74 % 40 712 089,55 40 695 080,50 99,96 % 58 536,91 4 ANTRAŠTINĖ DALIS: Pajamos iš su institucijomis susijusių asmenų ir kitų Bendrijos institucijų 5 ANTRAŠTINĖ DALIS: Institucijos administracinės veiklos pajamos 9 ANTRAŠTINĖ DALIS: Įvairios pajamos

IV PRIEDASA Asignavimų įgyvendinimo 2009 m. palyginimas su 2008 m. pagal skyrius (eurais) Skyrius Pavadinimas 2009 m. įsipareigojimai 2008 m. įsipareigojimai Skirtumas skirt. % 10 Institucijos nariai 29 104 251,06 28 131 683,65 972 567,41 3,46 % 12 Pareigūnai ir laikinieji tarnautojai 181 156 824,21 172 675 432,74 8 481 391,47 4,91 % 14 Kiti darbuotojai ir išorės paslaugos 14 879 938,92 13 964 180,16 915 758,76 6,56 % 16 Kitos išlaidos, skirtos asmenims, susijusiems su institucija 4 567 388,00 3 884 970,96 682 417,04 17,57 % 1 antraštinė dalis 229 708 402,19 218 656 267,51 11 052 134,68 5,05 % 20 Pastatai ir papildomos išlaidos 59 710 997,33 44 737 141,23 14 973 856,10 33,47 % 21 Informatika, įranga ir baldai: pirkimas, nuoma ir priežiūra 15 636 608,20 20 112 512,05 –4 475 903,85 –22,25 % 23 Einamosios veiklos išlaidos 2 059 426,98 3 029 172,15 – 969 745,17 –32,01 % 25 Susirinkimai ir konferencijos 743 014,77 704 344,23 38 670,54 5,49 % 27 Informacija: įsigijimas, archyvavimas, gamyba ir platinimas 3 455 761,88 3 134 393,62 321 368,26 10,25 % 2 antraštinė dalis 81 605 809,16 71 717 563,28 9 888 245,88 13,79 % 37 Specialios kai kurių institucijų ir kai kurių subjektų išlaidos 31 431,09 11 450,27 19 980,82 74,50 % 3 antraštinė dalis 31 431,09 11 450,27 19 980,82 74,50 % Bendra suma 311 345 642,44 290 385 281,06 20 960 361,38 7,22 %

V PRIEDAS Biudžeto asignavimų įvykdymas pagal antraštines dalis (eurais) Antraštinė dalis Perkėlimai iš 2008 m. į 2009 m. (1) Mokėjimai iš perkeltų asignavimų (2) Panaikinimai (3) = (1) – (2) 2009 finansinių metų asignavimai (4) 2009 finansinių metų įsipareigojimai (5) 2009 12 31 atlikti mokėjimai (6) Perkėlimai iš 2009 m. į 2010 m. (7) = (5) – (6) Panaikinimai (8) = (4) – (5) 1 3 700 338,19 2 828 230,26 872 107,93 232 698 820,00 229 708 402,19 226 231 357,71 3 477 044,48 2 990 417,81 2 10 917 026,93 9 787 148,26 1 129 878,67 82 215 613,00 81 605 809,16 66 869 507,61 14 736 301,55 609 803,84 3 42,00 0,00 42,00 40 000,00 31 431,09 15 931,09 15 500,00 8 568,91 10 0,00 0,00 0,00 0,00 0,00 0,00 0,00 0,00 Iš viso 14 617 407,12 12 615 378,52 2 002 028,60 314 954 433,00 311 345 642,44 293 116 796,41 18 228 846,03 3 608 790,56 % 100 % 86,30 % 13,70 % 100 % 98,85 % 94,15 % 5,85 % 1,15 % 1 ANTRAŠTINĖ DALIS: Su institucija susiję asmenys 2 ANTRAŠTINĖ DALIS: Pastatai, baldai, įranga ir įvairios veiklos išlaidos 3 ANTRAŠTINĖ DALIS: Specialiųjų institucijos funkcijų vykdymo išlaidos 10 ANTRAŠTINĖ DALIS: Kitos išlaidos